cyanic-selkie/wikianc huggingface dataset:
Ramil Həşimli
Əmək fəaliyyəti
Ramil Həşimli 2007–2009-cu illərdə Nəsirəddin Tusi adına klinikada həkim-otorinolarinqoloq kimi çalışmışdır. 2008-ci ildə Azərbaycan Dövlət Həkimləri təkmilləşdirmə İnstitutunda qulaq-burun-boğaz xəstəlikləri kafedrasının assistenti kimi fəaliyyətə başlamış və 2019-cu ildə həmin kafedranın dosenti vəzifəsinə seçilmiş və hazırda bu vəzifədə çalışır. O həmçinin LOR Hospitalda qulaq-burun-boğaz cərrahı, foniatr vəzifəsində çalışır və "VoiceDr Clinic"-in rəhbəridir.
Elmi fəaliyyəti
Əsas elmi və tibbi fəaliyyəti qırtlağın kəskin və xroniki xəstəlikləri, səs professionallarında rast gəlinən xəstəliklərin etiopatogenezi, müasir müayinə və müalicə üsullarının araşdırılmasına həsr olunmuşdur.
Apardığı tədqiqatların nəticələri ilə 50-dən çox beynəlxalq və yerli elmi konqreslərdə məruzəçi kimi çıxış etmişdir. 100-dən artıq elmi çap işinin müəllifidir.
Azərbaycan Respublikası Prezidenti yanında Elmin İnkişafı Fondunun qrant dəstəyi ilə Ə. Əliyev adına ADHTİ-də foniatriya (səs müayinə) laboratoriyasının qurulması layihəsinin rəhbəri olmuşdur. "Foniatriyanın əsasları" tədris vəsaitinin həmmüəllifidir. Birgə hazırladığı ‘‘APDVoice xəstə məlumat bazası’’ Avropa Foniatrlar İttifaqı tərəfindən foniatrik klinikalar üçün referans çalışma proqramı olaraq göstərilmişdir.
Ramil Həşimlinin rəhbərlik etdiyi həkimlər briqadası tərəfindən Azərbaycanda ilk dəfə "səs qalınlaşdırma" əməliyyatı icra olunmuşdur.
"Medeniyet" medikal jurnalının beynəlxalq redaksiya şurasının üzvüdür. Mərkəzi və Qərbi Asiya QBB BBC Cəmiyyətinin baş katibidir. Yaxın Avrasiya Afrika Qulaq-burun-boğaz Cəmiyyətinin və Avropa Larinqologiya Cəmiyyətinin üzvüdür. Beynəlxalq Səs Cəmiyyətinin Azərbaycan üzrə milli koordinatorudur.
Mustafa Babayev
Həyatı
Mustafa Babayev 2000-ci il noyabrın 4-də Ağstafa rayonunun Yenigün kəndində anadan olub. Orta təhsilini 2007–2018-ci illərdə E. Mustafayev adına Yenigün kənd və 2 saylı Xırdalan şəhər tam orta məktəblərində alıb.Mustafa evin tək oğlu, 3 bacının 1 qardaşı idi. Subay idi.
Hərbi xidməti
Mustafa Babayev 2019–2020-ci illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub.
İkinci Qarabağ müharibəsində iştirakı
Azərbaycan Silahlı Qüvvələrinin əsgəri olan Mustafa Babayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Füzuli, Qubadlı, Zəngilan və Şuşanın azadlığı uğrunda gedən döyüşlərdə savaşıb. Mustafa Babayev noyabrın 8-də Şuşa döyüşləri zamanı şəhid olub. Ağstafa Şəhidlər Xiyabanında dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Mustafa Babayev ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Mustafa Babayev ölümündən sonra "Cəsur döyüşçü" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Mustafa Babayev ölümündən sonra "Şuşanın azad olunmasına görə" medalı ilə təltif edildi.
İstinadlar
https://president.az/articles/49098
https://president.az/articles/49221
https://president.az/articles/49682
Severni Velebit Milli Parkı
Severni Velebit Milli Parkı — Xorvatiyada yerləşən və adını Xorvatiyanın ən böyük dağı olan Velebit dağından alan milli park. Velebit dağının ətrafındakı təbiətin müxtəlifliyinə görə 1999-cu ildə bu ərazi milli park statusu almış və sentyabrdan fəaliyyət göstərməyə başlamışdır.
Velebit dağının özü təbiət parkı statusuna malikdir. Velebit dağının cənub hissəsində isə Paklenitsa Milli Parkı yerləşir.
Haqqında
Alpinizm üçün imkanları vardır və bir çox dağ cığırı yerləşir. Ən çox tanınan cığır Premuşiç cığırıdır. Bu cığır 1933-cü ildə onu salan meşəbəyi Antu Premuşiçin şərəfinə adlandırılmışdır. Bu cığır milli parkın ən gözəl hissələrindən keçir. Milli parkda bir çox zirvə yerləşir, bu zirvələrdən Adriatik dənizində yerləşən adaları (Paq, Rab, Qoli otok, Priviç və Krk adaları) görmək mümkündür.
Hündürlüyü 1.676 metr olan Zavişan zirvəsi buradadır. Bu zirvə Xorvatiyanın meteoroloji stansiyası kimi istifadə olunur.
Bottom
Bottom — Sabanın paytaxtı və ən böyük şəhəri.
Məsafələr
Bottomdan Amsterdama məsafə 6.993 km-dir.
Bottomdan Karib Niderlandındakı digər şəhərlərə – Oranyestada məsafə 32 km, Kralendeykə isə 816 km-dir.
Lena (kommuna)
Lena  — Fransa da kommuna, Overn regionunda yerləşir. Departament — Alye. Le-Donjon kantonuna daxildir. Kommunanın dairəsi — Vişi.
INSEE kodu — 03142.
Əhalisi
2008-ci ildə əhalinin sayı 243 nəfər təşkil edirdi.
İqtisadiyyatı
2007-ci ildə əmək qabiliyyətli 140 nəfər arasında (15-64 yaş) 95 nəfər iqtisadi cəhətdən fəal, 45 nəfər fəaliyyətsizdir (fəaliyyət göstəricisi 67.9%, 1999-cu ildə 65.6%). Fəal olan 95 nəfərdən 90 nəfər (56 kişi və 34 qadın), 5 nəfər işsiz (2 kişi və 3 qadın) idi. Fəal olmayan 45 nəfər arasında 6 nəfər şagird və ya tələbə, 26 nəfər təqaüdçü, 13 nəfər digər səbəblərə görə fəaliyyətsizdir.
Hümbət Yaqubov
Hümbət Mərhəmət oğlu Yaqubov (4 sentyabr 1998; Meyniman, Hacıqabul rayonu, Azərbaycan — 27 oktyabr 2020; Qırmızı Bazar, Xocavənd rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Hümbət Yaqubov 4 sentyabr 1998-ci ildə Hacıqabul rayonunun Meyniman kəndində anadan olmuşdur. 2005-2016-cı illərdə Hacıqabul rayon Meyniman kənd tam orta məktəbində təhsil almışdır. Subay idi.
Hərbi xidməti
Hümbət Yaqubov 2017-2019-cu illərdə Azərbaycan Silahlı Qüvvələrinin sıralarında, Mingəçevir şəhərində yerləşən "N" saylı hərbi hissədə müddətli həqiqi hərbi xidmət etmişdir. Hərbi xidmətini başa vurduqdan sonra ordudan tərxis olunmuşdur.
2020-ci ilin 14 iyul tarixində Tovuz döyüşləri zamanı general-mayor Polad Həşimovun şəhid olmasından sonra səfərbərlik başlamışdır. Hümbət Yaqubov səfərbər olunmuş və hərbi təlim toplantılarına çağırılmışdır.
Azərbaycan Ordusunun əsgəri olan Hümbət Yaqubov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində 15 oktyabr tarixindən pulemyotçu olaraq iştirak etmişdir. Cəbrayılın, Füzulinin və Xocavəndin azadlığı uğrunda gedən döyüşlərdə vuruşmuşdur. Hümbət Yaqubov 27 oktyabr 2020-ci ildə Xocavənd rayonunun Qırmızı Bazar qəsəbəsi istiqamətində döyüş tapşırığının yerinə yetirilməsi zamanı həlak olmuşdur. Həmin ilin 30 noyabr tarixində Hacıqabulda dəfn edilmişdir.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Hümbət Yaqubov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Hümbət Yaqubov ölümündən sonra "Füzulinin azad olunmasına görə" medalı ilə təltif edildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Hümbət Yaqubov ölümündən sonra "Cəbrayılın azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Hümbət Yaqubov ​ölümündən sonra "Xocavəndin azad olunmasına görə" medalı ilə təltif edildi.
İstinadlar
<references group="" responsive="1">
Kilsəli (dəqiqləşdirmə)
Yaşayış məntəqələri
Ağ kətanın sehri... Kamil Nəcəfzadə
Ağ kətanın sehri... Kamil Nəcəfzadə  qısametrajlı sənədli televiziya filmi rejissor Elvin Vəlimətov tərəfindən 2014-cü ildə çəkilmişdir. Film Azərbaycan Televiziyası nda istehsal edilmişdir. Film kino rəssamı, Azərbaycanın xalq rəssamı, Dövlət Mükafatı laureatı Kamil Nəcəfzadə nin 85 illik yubileyinə həsr olunur.
Məzmun
Film kino rəssamı, Azərbaycanın xalq rəssamı, Dövlət Mükafatı laureatı Kamil Nəcəfzadə nin 85 illik yubileyinə həsr olunur.
Kamil Nəcəfzadə 1948-ci ildə Ə. Əzimzadə adına Rəssamlıq məktəbini bitirdikdən sonra təhsilini Moskvada Ümumittifaq Dövlət Kinematoqrafiya İnstitutunda davam etdirir. 1955-ci ildən təhsilini bitirərək Bakıya qayıdır və "Azərbaycanfilm" kinostudiyasında quruluşçu rəssam kimi fəaliyyətə başlayır. Kamil Nəcəfzadə kinofilmlərə verdiyi tərtibatlarla yanaşı, rəngkarlıq, qrafika və eləcə də teatr sənətində də öz sözünü demişdir.
Rollarda
Zülfəli Adıgözəlov Yaşar Hüseynli Kazım Bağırov
Həmçinin bax
Azərbaycan filmlərinin siyahısı 2014-cü ilin Azərbaycan filmləri 2010-cu illər Azərbaycan filmlərinin siyahısı
Şeyx Cühənnah oğlu
Şeyx Cühənnah oğlu — orta əsr intibah dövründə Naxçıvan memarlıq məktəbinin yetirdiyi ən görkəmli memarlardan biri.
Şeyx ibn Cühənnahın adı Ordubad bölgəsinin Azadkənd kəndindəki minarə üzərindəki kitabənin məlumatları əsasında elmi dövriyyəyə daxil olmuşdur. Hazırda həmin minarə yarımuçuq vəziyyətdə mövcud olsa da üzərindəki kitabə qalmamışdır.
Kufi xətlə yazılmış həmin kitabəni XIX yüzilliyin ortalarında tədqiq edən rus şərqşünası və diplomatı N.V.Xanıkovun yazdığına görə kitabədə “Bənna Şeyx Cühənnah oğlu Naxçıvaninin əməlidir” sözləri yazılıbmış.
Kitabədə tarix qalmasa da N.V.Xanıkov onu yazıldığı xəttin paleoqrafiya xüsusiyyətlərinə əsasən hicri təqvimi ilə VI yüzilliyə, abidəni sonralar tədqiq edən V.Sısoyev isə VIII yüzilliyə aid etmişdir.
Şeyx ibn Cühənnah miladi təqvimi ilə XIV yüzillikdə yaşamış, Azadkənd minarəsini də həmin vaxt inşa etmişdir.
Amerika Birləşmiş Ştatlarının Səhiyyə və Sosial Xidmətlər Departamenti
Amerika Birləşmiş Ştatlarının Səhiyyə və Sosial Xidmətlər Departamenti (ing: ) Birləşmiş Ştatlarda bütün vətəndaşların səhhətinin mühafizəsinə və əsas insan xidmətlərinin təmin edilməsinə cavabdeh olan şöbədir. 1979-cu ildə Təhsil Nazirliyi yaradılana qədər o, Səhiyyə, Təhsil və Rifah Nazirliyi (Department of Health, Education, and Welfare) adlandırılmışdır. Nazirlik Vaşinqtonda Hubert H. Humphrey binasında yerləşir.
Abxaziya mədəniyyəti
Abxaziya (Abxazca: Аҧсны Apsny, Gürcücə: აფხაზეთი Apkhazeti ya da Abkhazeti, Rusca: Абха́зия Abxaziya) Qara dənizin şərq sahilində, Cənubi Qafqazın şimal-qərbində yerləşən de-fakto müstəqil və qismən tanınan bir ölkədir. Şimal tərəfdən Rusiya, şərqdən Gürcüstan ilə əhatə olunmuş ölkə Rusiya, Nikaraqua, Venesuela və faktiki olaraq müstəqil olan Cənubi Osetiya və Dnestryanı tərəfindən tanınmışdır. Abxaziya Respublikası Hökumətinin idarə mərkəzi Suxumidir.
Din
Pravoslav xristianlar və sünni müsəlmanlar Abxaziyanın dindar əhalisinin (bütün etnik qruplar daxil olmaqla) əksəriyyətini təşkil edir. Abxaziyada yaşayan ermənilərin əksəriyyəti Erməni Apostol Kilsəsinə mənsubdur. Ancaq əksər xristianlar və ya müsəlmanlar dini vəzifələrini yerinə yetirə bilmirlər. Yəhudilər, Yehovanın Şahidləri və yeni dinlərə inananlar çox azdır. Bu haqda rəsmi formada verilmiş heç bir fərman qüvvədə olmasa da, Yehovanın Şahidləri təşkilatı 1995-ci ildən qadağan edilib.
Gürcüstan konstitusiyalarına görə, Abxaziya Muxtar Respublikası və de-fakto olaraq müstəqil olan Abxaziya Respublikasında bütün dinlərə mənsub olan insanlar (eləcə də ateistlər) qanun qarşısında bərabər hüquqlara malikdirlər.
Təhsil
Abxaziyada uşaqlar təhsilə 6 yaşında başlayır və 17 yaşında məzun olurlar. Abxaziyada cəmi 1 universitet mövcuddur.
İdman
Futbol Sovet dövründə Abxaziyada ən populyar idman növü idi. Respublikanın rəsmi idman klubu olan Dinamo Suxumi daha çox Sovet futbolunun aşağı liqalarında oynayırdı. Ancaq Gürcüstan milli futbol komandası, Dinamo Tbilisi və digər Sovet futbol komandaları ilə oynayaraq bir çox istedadlı futbolçu yetişdirmişdir. Vitali Daraselia, Nikita (Mkrtych) Simonian, Avtandil Gogoberidze, Niyazbey Dzyapshipa, Giorgi Gavasheli, Temuri Ketsbaia və Akhrik Tsveibanın yerliləri Sovet İttifaqının ən önəmli futbolçularından idilər.
Abxaz idmançıları Rusiya vətəndaşları kimi beynəlxalq yarışlara qatılmış və Abxaziya əhalisinin əksəriyyəti kimi Rusiya vətəndaşlığını almışdırlar. Boksda (2005 Avropa çempionu David Arshba; 2006 Rusiya çempionatının qalibi Aslan Ahba) və sərbəst güləşdə (2006 American Airlines Sərbəst Güləş Turnirinin qalibi Denis Tsargush) böyük uğurlar əldə edilmişdir.
Oqtay Səfərov
Oqtay Əhməd oğlu Səfərov (15 may 1993; Saatlı rayonu, Azərbaycan — 6 noyabr 2020; Xocavənd rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Oqtay Səfərov 1993-cü il mayın 15-də Saatlı rayonunun Qaralar kəndində anadan olub. Subay idi.
Hərbi xidməti
Oqtay Səfərov 2011-2013-cü illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub.
Azərbaycan Ordusunun əsgəri olan Oqtay Səfərov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Xocavəndin azadlığı uğrunda gedən döyüşlərdə savaşıb. Oqtay Səfərov noyabrın 3-deXocavənd döyüşləri zamanı şəhid olub. Saatlı rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Oqtay Səfərov ölümündən sonra "Vətən uğrunda" medalı ilə təltif edildi. "Xocavendin azad olunmasına görə" medalı ilə təltif edilib.
Letelon
Letelon  — Fransa da kommuna, Overn regionunda yerləşir. Departament — Alye. Seriyi kantonuna daxildir. Kommunanın dairəsi — Monlyuson.
INSEE kodu — 03143.
Əhalisi
2008-ci ildə əhalinin sayı 128 nəfər təşkil edirdi.
İqtisadiyyatı
2007-ci ildə 81 yaşda (15-64 yaş arasında) 56 nəfər iqtisadi cəhətdən fəal, 25 nəfər fəaliyyətsizdir (fəaliyyət göstərici 69,1%, 1999-cu ildə 72.7%). Fəal olan 56 nəfərdən 46 nəfər (25 kişi və 21 qadın), 10 nəfər işsiz (8 kişi və 2 qadın) idi. 25 hərəkətsiz 5 nəfər arasında şagird və ya tələbə, 11 nəfər - təqaüdçü, 9 nəfər digər səbəblərə görə fəaliyyətsizdir.
David Aqmaşenebeli prospekti
David Aqmaşenebeli prospekti (დავით აღმაშენებლის გამზირი) — Tbilisidə Çuqureti rayonunda, Saarbrücken meydanından Tsabadze küçəsinə qədər olan prospekt. Prospekt şəhərin əsas küçələrindən biri sayılır.
Tarixi
1818-ci ildə, burda əsasən kənd təsərrüfatı ilə məşğul olan, tərəvəz bağları üçün sahə şumlayan, hətta suvarma kanalı çəkən Vürttemberg alman kolonistlərinin Aleksanderdorf (Rusiya monarxı I Aleksandrın şərəfinə adlandırılan) qəsəbəsi yarandı.
1853-cü ildə ərazi şəhər sərhədlərinin bir hissəsi oldu.
Qalaktion Tabidze körpüsü (1883) inşasından sonra, hazırkı formasını alan küçənin hər iki tərəfi, o illərdə hökm sürən yeni eklektik üslub ruhunda intensiv şəkildə qurulmağa başladı. Bir zamanlar geniş olan bağlardan yalnız (Filarmoniyanın yay bağı, Qorki Klubunun bağçası (gül bağı), "Müştaidi" parkı) bir neçəsi qaldı.
1883-cü ildə prospekti dəmiryol stansiyası ilə birləşdirən at tramvayı - konki işə düşdü.
1918-ci ildə Rusiya inqilabi hərəkatının lideri G.V.Plexanovun şərəfinə Plexanov prospekti olaraq dəyişdirildi.
1925-ci ildə Vokzalnaya küçəsi prospektə qədər uzadıldı.
1930-cu illərin ilk yarısında prospektin sonunda (memar A.Kurdiani, N.Qrinevskinin iştirakı ilə) 30.000 tamaşaçı üçün nəzərdə tutulmuş "Dinamo" stadionu tikildi.
1940-cı illərdə Peter və Paul Lüteran kilsəsi söküldü (memar L.Bilfeld). Sökülən binaların yerində Marcanişvili Meydanı salındı. Meydanın perimetri boyunca "L" şəkilli üç ev tikildi (memar M.S.Melia) Bunlardan ikisi yaşayış (1948, 1950-ci il üçün III dərəcəli Stalin mükafatı), üçüncüsü Tbilgorproekt İnstitutu idi(1956).
1953-cü ildə köhnə Verijski körpüsünün yenidən qurulması (Stalin körpüsü, memar M.Melia, mühəndis G. Çomaxidze) şəhərin sol sahili və sağ sahili bölgələri arasında nəqliyyat əlaqələrini canlandırdı.
11 yanvar 1966-cı ildə David Aqmaşenebeli prospektində Marcanişvili metro stansiyası açıldı.
Prospekt müasir adını Gürcüstan çarı Qurucu IV David (Aqmaşenebeli) şərəfinə alıb.
23 noyabr 2011 - Pravoslav bayramı "Giorgoba" günü və Qızılgül inqilabının 8-ci ildönümü şərəfinə, Gürcüstan Prezidenti və Tiflis Bələdiyyə Başçısı prospektin bərpa edilmiş hissəsini təntənəli şəkildə açlışını etmişdilər. .
Görməli yerləri
250px|thumb|right|Gürcüstan Dövlət Musiqi Mərkəzi 250px|thumb|right|Dəmiryolçuların Mədəniyyət Sarayı 250px|thumb|right|"Apollo" kİnoteatrı
Butare
Butare-(1962 ilədək Astrida) – Ruandanın cənubunda şəhər. Butare prefekturasının inzibati mərkəzi.
Əhalisi
Əh. 103,3 min (Kiqalidən sonra ölkənin ikinci şəhəri; 2009). Avtomobil yolları qovşağı.
Tarixi
1920 ildə salınmışdır.
Sosial gigiyena və səhiyyənin təşkili
Sosial gigiyena və səhiyyənin təşkili və ya ictimai səhiyyə – cəmiyyətin, təşkilatların, icmaların və fərdlərin mütəşəkkil səyləri və şüurlu formada seçimləri yolu ilə ömrü uzadan və həyat keyfiyyətini yaxşılaşdıran "xəstəliklərin qarşısının alınması elmi və sənəti" olaraq müəyyən edilmişdir. Daha geniş bir formada deyiliş ilə təşkil edilən ictimai fəaliyyətlərin nəticəsində, ətraf mühitin və səhiyyə şəraitinin yaxşılaşdırılması, insanlara səhiyyə haqqında düzgün məlumatlarının verilməsi, yoluxucu xəstəliklərin qarşısının əvvəlcədən alınması, xəstəliklərin əvvəlcədən diaqnostikası və müalicəsini həyata keçirəcək sağlamlıq təşkilatlarının yaradılması, ictimai fəaliyyətlər nəticəsində cəmiyyətin hər bir üzvünün sağlamlığını təmin edə biləcək bir yaşayış səviyyəsinin təmin edilməsi, insan ömrünün uzadılması, insanların fiziki sağlamlıqlarının artırılması hesabına iş qüvvələrinin yüksəldilməsini hədəfləyən bir elmdir.
Cənubi Koreya çimərlikləri
Cənubi Koreya çimərlikləri — Koreya Respublikasının qumlu çimərlikləri Cənub-Şərqi Asiyanın ən yaxşılarından biri kimi tanınır. Çimərlik mövsümünün yeganə çatışmazlığı çox uzun olmamasıdır: Əksər çimərliklər iyun ayının sonlarında – iyulun  əvvəllərində açılır və avqustun sonlarında – sentyabrın  əvvəllərində bağlanır. Bununla birlikdə, heç kim sizə günəş vannası və üzməyi qadağan etmir, sadəcə tətil mövsümü bağlandıqdan sonra çimərliklərdə çalışmırlar. Xilasetmə xidmətləri, duş, tualet, çətir və şezlong kirayə etməyin bir yolu yoxdur.
Koreyanın qərb, şərq və cənub sahillərinin sahil şeridi və dəniz sahilləri müxtəlifdir. Lakin, hər sahil şeridi özünəməxsus şəkildə gözəl və pərəstişkarlarına sahibdir. Məşhur kurort bölgələri də materik sahilinin yaxınlığında yerləşən bir neçə adada yerləşir.
Qeyd etmək lazımdır ki, Cənubi Koreyada "bir otelin öz çimərliyi" anlayışı yoxdur. Bütün çimərlik əraziləri bələdiyyədir. Əlavə olaraq, davamlı dağlıq əraziyə görə, yalnız bir neçə onlarla otel birbaşa sahildə yerləşir. Bütün çimərliklərə giriş pulsuzdur və hər birində çimərlik avadanlığı üçün eyni icarə qiymətləri var. Çətir, şezlong və dörd stul ilə masa icarəsi sizə təxminən 40 dollara başa gələcək. Bir çətiri 15 dollara icarəyə götürə bilərsiniz, amma bütün bunlara ehtiyacınız yoxdursa, birbaşa qumun üzərində qala bilərsiniz.
Koreya Respublikasının ən məşhur kurort şəhərlərindən biri Gangneungdur. Ölkənin şərqində, Şərq dənizinin sahilində yerləşir. İki məşhur çimərlik var - Chumunjin və Chendongjin. Chumunjin kifayət qədər sakit bir yerdir, burada əsasən uşaqları olan evli cütlüklər istirahət edirlər. Suyun girişi dayaz, qum isə incə və çox yumşaqdır. Chendongjin çimərliyində izdiham daha rəngarəng və səs-küylüdür. Doğrudan da çimərlik ərazisində yerləşməsinə görə Ginnesin Rekordlar Kitabına düşmüş yerli dəmir yolu stansiyalarından biri var. Çimərlikdən uzaq olmayan bir neçə gözəl park var.
Gangneung şəhərində başqa bir gözəl mənzərəli çimərlik var. Yeri gəlmişkən, əla balıqçılıq olduğu Kenpo Gölü sahilindədir.
Transgender
thumb| Transgenderlərin bayrağı thumb| [[Merkuri (planet)|Merkuri, Mars və Veneranın birləşmiş simvolları androgini, kişiliyi və qadınlığı simvollaşdırır, transgenderliyin simvolunu təşkil edir.]] Transgender - gender kimliyinin və ya bəzi hallarda doğuş zamanı təyin edilmiş cinsiyyətlə insanın cinsiyyət ifadəsinin uyğunsuzluğu. Bəzi transgender insanlar doğuş zamanı təyin olunan cinsin əksi olan və müvafiq olaraq trans qadınlar və trans kişilər adlandırılan cinslə eyniləşirlər. .
Cənubi Koreya çimərlikləri
Gözəl çimərliklər Koreyanın cənub sahilində - Busan və ətrafındadır. Bunlardan ən populyarları Haeundae və Gwangalli'dir.
Transgender
Transgenderlik xəstəlik və ya pozğunluq deyil. Eyni zamanda, bəzi transseksuallar öz hissləri ilə başqalarının gözləntiləri arasındakı uyğunsuzluq səbəbindən ciddi stress yaşayırlar ki, bu da onların sağlamlığına və həyat keyfiyyətinə ciddi təsir göstərə bilər. Belə stressə gender disforiyası deyilir. Çox vaxt bu problemin ən yaxşı həlli cinsin dəyişdirilməsi və yaxud sənədlərin dəyişdirilməsi üçün tibbi prosedurları əhatə edən transgender keçidi uyğun göstərilir. Lakin bütün transgender insanlar keçidi həyata keçirməyə çalışmırlar. Bir çox hallarda, transseksualların yaşadıqları sıxıntı ayrı-seçkilik və başqaları tərəfdən imtina nəticəsində yaranır. Bu ayri-seçkilik transfobiya adlanır. Öz duyğularını təyin olunduqları cinslə uyğunlaşdıra bilməyən və güclü stress yaşayaraq digər cinsin nümayəndələri kimi yaşamaq və fəaliyyət göstərmək istəyən insanlar transseksual olaraq qəbul edilir.
Cənubi Koreya çimərlikləri
Koreyanın qərbində, Sarı dənizin sahilində yalnız turistlər deyil, həm də paytaxt sakinləri istirahət etməyi sevirlər, çünki Seuldan buraya gəlmək çox asandır. Qərb sahilindəki ən məşhur çimərliklər Eurwanni və Daecheon'dur. Daecheon çimərliyindən 8 km məsafədə ölkənin məşhur Muchangpo çimərliyi yerləşir. Şam meşələri ilə həmsərhəd olan dəniz sahili boyunca demək olar ki, bir yarım kilometrə qədər uzanır və "Moisey Way" i ilə məşhurdur. Ayda bir dəfə, aşağı dalğada, qumlu bir dib sahil sularında ifşa olunur və sahilə yaxın yerləşən sakin olmayan Soktedo adasına gedən bir növ yol meydana gətirir.
Transgender
Transgenderlərin və digər cinsi azlıqların sayı təxminən 0,3–0,5% (25 milyon) təşkil edir.
Cənubi Koreya çimərlikləri
Koreya materikindəki kurort ərazilərinin bütün cəlbediciliyinə baxmayaraq, ölkənin cənubundakı Koreya boğazında yerləşən Jeju Adasından populyarlıq baxımından aşağıdır. Populyar bir turizm mərkəzi olan ada, vulkanik mənzərələri, dəbdəbəli təbiəti, inanılmaz dərəcədə gözəl sınıq sahil şeridi, lüks otelləri, restoranları ilə məşhurdur. Un kimi qarlı ağ və ya əksinə, asfalt-qara vulkanik qumu olan yerli çimərliklər mükəmməl təchiz olunmuşdur və iyuldan sentyabr ayının sonunadək turistləri qəbul etməyə hazırdırlar.
Transgender
Transgenderlik birbaşa cinsi oriyentasiya ilə əlaqəli deyil. Transgender insanlar mümkün cinsi oriyentasiyaların və üstünlüklərin tam spektrini nümayiş etdirirlər. Belə ki, bəzi məlumatlara görə, transseksual qadınların 27%-i kişilərə, 35%-i qadınlara maraq göstərir, 38%-i isə biseksualliğa meyllidirlər. Transgender kişilər arasında aparılan araşdırmalara görə, 47%-i qadınlara, 18%-i kişilərə maraq göstərir, 33%-i biseksualliğa meyllidir.
Cənubi Koreya çimərlikləri
Hava limanının yerləşdiyi adanın ana şəhəri olan Jejuda turistlər adətən uzun qalmırlar və sahilə üz tuturlar. Adanın qonaqları arasında ən populyar onun cənub hissəsidir. Bu bölgənin mərkəzi, naringi əkinləri ilə əhatə olunmuş mənzərəli bir ərazidə yerləşən Seogwipo şəhəridir. Bunun cənub-şərq hissəsində sularını dənizin dərinliklərinə endirən Asiyada yeganə şəlalə olan Çonban var.
Adanın əsas dalış mərkəzləri Seogwipo'da yerləşir. Buradan mütəşəkkil dalğıc qrupları Jejunun cənub sahillərindəki kiçik adalara üz tuturlar. Yerli su sahəsindəki maksimal dalğıc dərinliyi 40 metrdir.
Transgender
Transgender identikliyi
Transgender identikliyi müxtəlif və dəyişkəndir, ona görə də onların tam siyahısını tərtib etmək və ya onlara aydın, sabit təriflər vermək mümkün deyil. Müvafiq olaraq, aşağıdakı təsvirlər yalnız təxmini təlimatlar hesab oluna bilərlər.
Cənubi Koreya çimərlikləri
Kirayə ilə Seogwipo Limanından dəniz gəmisi balıq ovuna gedə bilərsiniz. Buradakı əsas ov tuna və basdır.
Transgender
Transseksual insanlar
Transseksual insanlar doğulduqları cinslə eyniləşmirlər və adətən transgender keçidi yolu ilə yaşamağa və fəaliyyət göstərməyə çalışırlar.
Cənubi Koreya çimərlikləri
Seogwipo'nun qərbində Cənubi Koreyanın ən böyük kurortu - Chunmun yerləşir. Qar kimi ağ rəngli çimərliklərindən bir qədər aralıda adanın qonaqları üçün maraqlı yerlər var: Sakit Torpaq Parkı, təxminən 4000 növ ağac və çiçəyin yetişdirildiyi Yemichji Körpələr evi, Chongjeen Şəlaləsi. Chunmun kurortunun qərb hissəsində fantastik mənzərəyə heyran ola bilərsiniz - burada vulkanik qayalar sahil dəniz sularından qalxaraq ada sahilini qoruyan kimi bir növ təbii qala yaradır. Bu romantik küncdə günəşi görmək və yola salmaq xoşdur.
Transgender
Transseksual insanlar
Bəzi transseksual insanlar keçidi başa vurduqdan sonra özlərini transseksual və ya transgender kimi tanıtmırlar və keçmişlərini gizlədirlər, dəyişdikləri cinsə uyğun adi qadın və ya kişi kimi yaşamağa üstünlük verirlər. Belə bir strategiya həm də onların özlərini ayrı-seçkilik və zorakılıqdan qorumağın bir yoludur. Hazırda "transseksual" termini müvafiq olaraq "trans kişi" və "trans qadın" terminləri ilə əvəz edilmişdir.
Cənubi Koreya çimərlikləri
Jejunun şərq hissəsindəki ən məşhur çimərlik Pyosondur. Dayaz bir lagün olan bu yer, uşaqlı ailələr üçün əla bir yerdir. Şimalda turistlər arasında daha bir məşhur çimərlik var - Kimnen. Ondan çox uzaqda Koreya Respublikasının əsas təbii görməli yerlərindən biri - lav axınlarından əmələ gələn Mancangul Mağarası var. Tunelləri on üç yarım kilometrə uzanır və planetin ən böyük lav mağarasıdır.
Transgender
Transvestitlər və ya krossdresserlər
Transvestitlər və ya krossdresserlər, əks cinsin paltarlarını geyinən insanlardır, yəni çarpaz geyinmə ilə məşğul olurlar. Bəzi insanlar "transvestit" anlayışından özünü təyinat kimi istifadə etsələr də, bəziləri bunu ayrı-seçkilik və alçaldıcı hesab edərək "krossdresser" sözünə üstünlük verirlər. Krossdresserlərin heç də hamısı transseksual insanlar deyil: crossdressinq birbaşa insanın cinsi kimliyi ilə əlaqəli olmayan cinsi ifadə formasıdır. Əsas məqam odur ki, krossdresserlər cərrahiyyə yolu ilə fiziki cinsiyyətlərini dəyişməyə çalışmırlar və ümumiyyətlə, transgenderlərlə eyni səviyyədə gender disforiyasını yaşamırlar. Hətta bəzi hallarda heteroseksual insanlar əyləncə və ya fetiş olaraq əks cinsin görkəmində olmağı özləri üçün uyğun bilirlər.
Qeyri-binar və Queer Şəxsiyyətlər
Bir çox transgenderlər özlərini nə kişi, nə də qadın kimi təqdim etmirlər. Onlar öz cinsi kimliklərini eyni zamanda iki və ya daha çox cinsə mənsub olduqlarını, onların "arasında" və ya "xaricində" olduqlarını təsvir edə bilərlər. Bəzi insanlar öz şəxsiyyətlərinə istinad etmək üçün genderqueer, bigender, trigender, agender və s. anlayışlardan istifadə edirlər.
Transseksuallar kimi, qeyri-binar şəxsiyyətlərdən də bəziləri bədənlərini dəyişdirmək və daha rahat hiss etmək üçün cərrahiyyə əməliyyatı keçirirlər və ya hormonal dərmanlar qəbul edirlər. Digərləri bunun onlara kömək edə biləcəyini hiss etmir və ya bədənlərində narahatlıq hiss etmirlər. Bəziləri androgin görünüşə malikdirlər, bəziləri isə normal kişi və ya qadınlara bənzəyirlər, lakin şəxsiyyətləri barədə açıq elan edirlər (kaminq-aut). Çoxları rədd edilməmək üçün özünü elan etmir.
Qeyri-binar insanlar tez-tez həm tisgender, həm də ikili transgender insanlar tərəfindən rədd və ayrı-seçkiliyə məruz qalırlar: hər ikisi qeyri-binar insanların cinsi kimliklərini ciddi qəbul etmir, onları müvəqqəti bir hiss və ya fərqlənmək arzusu hesab edir. Əslində isə qeyri-binar şəxsin gender identikliyi hər hansı digər tisgender və ya transgender şəxs kimi onların şəxsiyyətinin əsl elementidir. Tədqiqatlara görə, qeyri-binar transgender insanlar, transgender kişi və qadınlara nisbətən daha çox ayrı-seçkilik, fiziki və cinsi zorakılıq riski altındadırlar.
Transgenderlik və interseks
Birləşmiş Millətlər Təşkilatının İnsan Hüquqları üzrə Ali Komissarlığının tərifinə görə, interseks insanlar, kişi və ya qadın orqanizminin tipik tərifinə uyğun gəlməyən cinsi xüsusiyyətlərlə doğulmuş insanlardır. Cinsi təyin edən cinsi xüsusiyyətlərə xromosomlar, cinsi vəzilər, reproduktiv orqanlar, cinsiyyət orqanları və hormonal vəziyyət daxildir. İnterseks dəyişiklikləri artıq doğuş zamanı nəzərə çarpa bilər, lakin daha tez-tez yalnız yetkinlik dövründə görünür. Bəzi hallarda xarici təzahürlər ümumiyyətlə müşahidə olunmaya bilər.
İnterseks insanların heç də hamısı transgender insanlar deyil, çünki onların bir çoxu doğuş zamanı təyin olunan cinsiyyəti ilə özlərini müəyyən edirlər. Bununla belə, transgender və interseks insanların məsələləri, məsələn, sənədlərdə gender markerinin dəyişdirilməsi proseduru və ya tibblə bağlı məsələlərdə çox vaxt üst-üstə düşür.
Ruhi Sağlamlıq
Ümumdünya Səhiyyə Təşkilatı bildirir ki, transgender insanlarda psixi pozğunluq riskinin artması transfobiya, ayrı-seçkilik və zorakılıqla əlaqələndirilir.
25 may 2019-cu ildə ÜST transgenderliyi psixi pozğunluq kimi təsnif etməyi rəsmən dayandırdı. Həmin andan etibarən, sənəddə "gender şəxsiyyəti pozğunluğu" " gender uyğunsuzluğu " ifadəsi ilə əvəz edilir və bu termin psixi pozğunluqlar fəslindən çıxarılır. Bir çox transgender insanlar cinsinə görə stress və ya disfunksiya ilə qarşılaşmırlar, buna görə də özünü transgender kimi tanımaq psixi pozğunluq təşkil etmir, lakin cinsi kimliklərini sərbəst ifadə etməyə imkan verən resurslara çətin giriş (məsələn, hormon terapiyası və digər tibbi prosedurlar), cəmiyyətdə rədd edilmə, ayrı-seçkilik və hücumlar stressin yaranmasına səbəb ola bilər. Mütəxəssislərin fikrincə, məhz bu hallar üzündən depressiya və digər psixi problemlər tisgender insanlardan daha çox transseksuallarda rast gəlinir.
Bəzi transgender insanlar gender disforiyasını yaşayırlar ki, bu da onların gender kimliyinin təyin olunmuş cinsə uyğun gəlməməsi səbəbindən yaranan stressdir. Gender disforiyası özünü xüsusilə depressiya və ya digər insanlarla sağlam münasibətlər qurmaqda çətinliklə göstərə bilər. Disforiyaya qalib gəlmək əzab-əziyyəti yüngülləşdirməyi və funksionallığı bərpa etməyi nəzərdə tutur, buna görə də bu problemin həlli həmişə olmasa da, çox vaxt transgender keçididir. "Gender disforiyası" və ya "cins şəxsiyyət pozğunluğu" diaqnozu tez-tez bütün transseksual insanların disforiyaya məruz qaldığına işarə kimi yanlış şərh olunur. Gender kimliyi ilə bağlı narahatlıq və ya daxili məyusluq yaşamayan transgender insanlarda gender disforiyası yoxdur. "Gender disforiyası" anlayışı həm də əxlaqi qiymətləndirməni nəzərdə tutmur, çünki müasir psixologiyanın prinsiplərinə görə, insanda psixi və ya emosional problemin olması sosial stiqma üçün əsas ola bilməz.
Psixi sağlamlıq mütəxəssisləri cinsi kimlikləri ilə bağlı daxili münaqişə və ya özünü qavrayış və başqalarının gözləntiləri arasında uyğunsuzluqdan stress keçirən insanlara psixoterapevtik yardım tövsiyə edirlər. Bununla belə, klinik təlim transgender insanlara lazımı qayğı göstərmək üçün kifayət etmir. Bir çox psixoloqlar və psixoterapevtlər transgenderlər barədə yetərincə məlumatlı deyillər və çox vaxt transgenderlər belə mütəxəssislərə müraciət edərək lazımi yardımı almırlar və əvəzində özləri barədə onları maarifləndirməyə məcbur olurlar.
Transgender insanlar müxtəlif səbəblərə görə psixoloji yardıma müraciət edə bilərlər. Bir çox transgender insanlar üçün sosial stiqmanın yaratdığı emosional stress və transfobiya ilə qarşılaşmalar əsas problemdir. Bir transgender qadının sözləri ilə desək, " transgender insanlar terapevtə müraciət edirlər və onların problemlərinin əksəriyyətinin transgender olması ilə heç bir əlaqəsi yoxdur, sadəcə olaraq gizlənmək, yalan danışmaq, özlərini günahkar və utancaq hiss etməkdir və təəssüf ki, adətən bu illərlə davam edir ". Cəmiyyətin damğalaması və transgender olmağın rədd edilməsinin öhdəsindən gəlmək məcburiyyətində qalan bir çox insanlar depressiya və narahatlıq səbəbindən psixoloji yardım axtarırlar.
Fiziki sağlamlıq
Transgender insanlar üçün bədənlərini hiss etdikləri cinsə uyğunlaşdırmaqda bir sıra tibbi seçimlər mövcuddur. Transseksual kişilər üçün hormon terapiyası saqqal artımına, piy toxumasının yenidən paylanmasına, dərinin maskulinləşməsinə, saç düzümü və səs dəyişikliklərinə səbəb olur. Transseksual qadınlar üçün hormon terapiyası isə yağ toxumasının və döş formasının deyişilməsini feminləşdirir. Transseksual qadınlar üçün lazer epilasiyası artıq tükləri təmizləyir. Transseksual qadınlar üçün cərrahiyyə səs, dəri, üz cizgiləri, döşləri, beli, ombası və cinsiyyət orqanlarını feminləşdirir. Transgender kişilər üçün cərrahiyyə döş və cinsiyyət orqanlarını kişiləşdirir və uşaqlıq, yumurtalıqlar və fallopiya borularını çıxarır.
Cinsiyyətin dəyişdirilməsi tibbi prosedurlarının effektivliyini qiymətləndirmək məqsədi ilə aparılan tədqiqatlar göstərir ki, cinsiyyətin dəyişdirilməsinin nəticələrindən, habelə transgender insanların sosial və emosional rifahından məmnunluq tibbi xidmətin keyfiyyəti yüksəldikcə artır. Beləliklə, transseksual, transgender insanlara tibbi yardım göstərilməsində standarta uyğun olaraq tibbi yardım almış pasiyentlər üzrə tədqiqatlar (1979-cu ildən Transgenderlərin Sağlamlığı üzrə Ümumdünya Peşəkar Assosiasiyası (WPATH) tərəfindən hazırlanmışdır) onların heç birinin əməliyyatdan peşman olmadığını göstərdi.
Neyrobiologiya
2018-ci ildə Avropa Endokrinoloji Mərkəzinin illik təqdim olunan hesabatına görə, transgender insanların beyin funksiyası xüsusiyyətləri onların müəyyən etdikləri cinsə daha çox uyğun gəlir. Beləliklə, trans qadınların beyin quruluşu və nevroloji nümunələri bioloji qadınlara, trans kişilər isə bioloji kişilərə daha uyğundur.
Maqnit rezonans tomoqrafiyasından istifadə edərək transgender və tamcins insanların beyinlərinin başqa bir müqayisəli tədqiqatı reyl adacığının həcmində əhəmiyyətli fərqlər göstərdi. Nəticələr göstərir ki, transgender və transseksuallıq yanlış olaraq sırf sosial-mədəni fenomenlər kimi təsnif edilir.
Ayrı-seçkilik
thumb|Uels hökumətinin transgender insanlara nifrət zəminində törədilmiş cinayətlər haqqında hazirladığı qısa video. Bütün dünyada transgender insanlar rədd, damğalanma, sui-istifadə və fiziki zorakılıqla üzləşirlər. Milyonlarla transgender insan cinsiyyətini əks etdirən şəxsiyyəti təsdiq edən sənədləri ala bilmir, işə düzələ bilmir, əsas dövlət xidmətlərindən istifadə edə bilmir — səhiyyə, məşğulluq, mənzil, təhsil və s. Eləcə də öz ailələrində köklü ayrı-seçkiliklə üzləşirlər. Transgender insanların hüquqlarının pozuntuları sistematik xarakter daşıyır, lakin geniş şəkildə sənədləşdirilməyib. Transgenderlərin hüquq müdafiə təşkilatının transseksualların qətli ilə bağlı apardığı monitorinqin nəticələrinə görə, 2008-ci ildən 2011-ci ilə qədər bütün dünyada 800-dən çox transgender cinayəti qeydə alınıb. Mütəxəssislərin fikrincə, transseksualların nifrət zəminində qətlə yetirilməsi daha çox ola bilər, lakin onlar haqqında məlumat əldə etmək çətindir.
Lerik PFK
Lerik PFK - və ya Lerik Peşəkar Futbol Klubu. 2022-ci ildən yaranan, AFFA bayrağı altında iştirak edən ilk Lerik klubu.
Tarixi
2022-ci ildə klub bir neçə Lerik gəncinin təşəbbüsü ilə yaradılıb. Elə ilk ilindən Azərbaycan Region Liqasında çıxış etməyə başlayıb. Klub qurulanda böyük sevgi ilə qarşılaşıb. İlk rəsmi oyununda Neftçala ilə qarşılaşan klub doğma meydanında heç-heçəyə razı olub. Sonrakı turda isə artıq qələbələr seriyası başlayıb. Masallının Ərkivan klubu ilə qarşılaşıb. Leriklilər Qonaq qismində 6 qol vuraraq 3 xalla geri qayıdıb. Ardından Qobustan FK 1-0, Zəfər 44 klubunu 3-1 hesabı ilə məğlub edərək liqada yerini möhkəmləndirib.
2022/23 mövsümündə Regon Liqasında 4-cü olan klubun niyyəti, Play-off oyunlarını qələbə ilə yekunlaşdırıb professional liqa olan 1-ci Diviziona vəsiqə qazanmaqdır. Gərəksə futbolçuların ünsiyyəti, bir-birləri ilə əlaqələri, gərəksə fikizi məşqlərin sayəsində klub hər gün biraz daha güclənir. Klubun futbolçu heyyətinin əsasən gənclərdən ibarət olmasın da, klubun formalaşmasına müsbət təsir göstərir.
Emblemin Anlamı
Emblem dairəvi şəkildədir. Ortasında bir top, yuxarı tərəfdə "Lerik FK" adı yazılıb. Alt tərəfində Talış dağlarının şəkili yer alıb. Emblemin alt sağ tərəfində klubun qurulma tarixi, sol alt tərəfində isə Lerik rayonunun yaranma tarixi öz əskini tapıb.
Baqrat Baqrationi
Baqrat Georgiyeviç Baqrationi  — Baqrationilər çar sülaləsindən olan gürcü knyazı; Gürcüstan tarixi, veterinar tibb və iqtisadiyyat üzrə əsərlərin müəllifi.
Gürcüstanda
8 (19) may 1776-cı ildə Tbilisidə şahzadə Georginin (1746—1800), gələcək Gürcü çarı XII Georginin (1798—1800) ailəsində anadan olub və ilk həyat yoldaşı Ketevan Andronikaşvili (1754—1782) olub. Kartli və Kaxeti çarı II İrakli nin nəvəsidir.
Ailəsi
Knyaz Durmişxan Çolakaşvili qızı Yekaterina Çolakaşvili ilə ailə qurub (1781—1831). 30 avqust 1805-ci ildə 2-ci dərəcəli Müqəddəs Yekaterina ordeni ilə təltif edilib. Sankt-Peterburqda vəbadan dünyasını dəyişib və Smolensk qəbristanlığında dəfn olunub. Baqrat və Yekaterinanın çoxlu övladları var idi. Onlardan 3-ü həddibüluğa çatmışdı:
Melih Gökçək
İbrahim Melih Gökçək  — Türkiyə siyasətçisi, dövlət quluqçusu. 29 mart 1994–28 oktyabr 2017 tarixləri arasında Ankara Böyük Şəhər Bələdiyyəsinin Başçısı.
Həyatı
Melih Gökçək Keçiören şəhərində anadan olub. Atası hüquqşünas idi. Atası əslən Şanlıurfa anası əslən Kosovo-Prizrendən olan mühacir ailəsindən idi. Melih doğulandan bir müddət sonra ailəsi Qaziantepə köçüb. Atasının peşəsinə görə uşaqlığını Qaziantepdə keçirib. Atası vəkil Əhməd Gökçək Ədalət Partiyasının Gaziantep İli şöbəsinin sədri idi. Melih Gökçək məktəbi Qaziantepdə başa vurub. Sonra 1967-ci ildə Ankara Universiteti Siyasi Elmlər Fakültəsində tələbə həyatına başladığı zaman Ankaraya köçür. Gazi Universiteti Jurnalistika Fakültəsini bitirdikdən sonra Gökçək jurnalistika fəaliyyətinə yerli Gaziantep Xəbər Qəzetində başlayır. Parlament müxbiri olan Gökçək, hərbi xidmətə başlamazdan əvvəl Əmək Nazirliyində şəxsi katib müavini işləyir.
Şimali Kiprin Güzelyurt şəhərində ehtiyat zabit olaraq xidmət edən Gökçək, hərbi xidmətdən sonra iş həyatına başlayır. 1984-cü ildə Ana Vətən Partiyasından Keçiören bələdiyyə sədrliyinə namizəd olur və seçkini qazanır. 1989-cu ildən Sosial Xidmətlər Uşaq Qoruma Təşkilatının baş direktoru vəzifəsinə təyin olunan Gökçək, bu vəzifəni 1991-ci ilin əvvəlinə qədər davam etdirir.
Siyasi fəaliyyəti
25 mart 1984 tarixli yerli seçkilərdə Keçiören bələdiyyə sədri oldu. 1989-cu il yerli seçkilərində ikinci dəfə Keçiören bələdiyyə sədrliyinə namizəd oldu. Ancaq seçkiləri qazana bilmədi. 1991-ci ildə həm siyasi, həm də bürokratik həyatında bir dönüş nöqtəsi yaşayan Gökçək Ana Vətən Partiyasından istefa verdi və Rifah Partiyasına üzv oldu. 20 oktyabr 1991-ci il ümumi seçkilərində Rifah Partiyasının Ankara millət vəkili olaraq parlamentə daxil oldu.
2 il 3 ay millət vəkili olaraq vəzifə yerinə yetirən Gökçək, hələ millət vəkili olarkən 1994-cü ildə Rifah Partiyasından Ankara Böyükşəhər Bələdiyyə Sədrliyinə namizəd oldu. 1994-cü ildə Türkiyə seçkilərində Ankara bələdiyyə seçkilərində Korel Göymenin qalib gəldiyi açıqlandı. Ancaq daha sonra Gökçənin Yüksək Seçki Komisiyasına etirazı nəticəsində 6.390 səs fərqi ilə böyük bələdiyyə başçılığını qazandığı açıqlandı. Bələdiyyə başçısı olarkən, "Pərinlər Diyarında" adlı heykəli Altınparkdan götürərkən "Sənətə belə tüpürdüm" demişdi.
Eyni vəzifəyə 2004-cü il yerli seçkilərində üçüncü dəfə, 29 mart 2009-cu il yerli seçkilərində dördüncü dəfə, 30 mart 2014-cü il yerli seçkilərində beşinci dəfə seçildi. 2014-cü il seşkiləri qalmaqalsız keçmədi. Belə ki, Melih Gökçək rəqibi müxalifət namizədi Mansur Yavaşı bir faiz qabaqlayaraq 2014-cü ildə keçirilən seçkilərdə qalib gəldi. Müxalifət yenidən səslərin sayılması tələbi ilə məhkəməyə müraciət etsə də, bu tələb rədd edildi. Bu qərardan Konstitusiya Məhkəməsinə və Avropa İnsan Hüquqları Məhkəməsinə şikayət verildi.
Mer olduğu dövrdə böyükşəhər bələdiyyəsi "Avropa Şərəf Bayrağı" (2001) və "Avropa Şərəf Lövhəsi" (2003) ilə təltif edilmişdir. 10 oktyabr 2009-cu ildə Avropa Şurası Parlament Assambleyası tərəfindən şəhər, ətraf mühit, sosial, mədəni və beynəlxalq əlaqələrdə dünyada nümunəvi işlər görən şəhərlərə və bələdiyyələrə verilən Avropa Mükafatını parlament sədri Lluís Maria de Puigdən almışdı.
2010-cu ilin mayında OICC Toplantısında Bələdiyyə Layihələri sahəsində 4 fərqli kateqoriyada verilən mükafatlardan 3-nü qazanan Ankara, "Şimali Ankara Şəhər Dönüşümü Layihəsi" ilə Şəhər və Bölgə Planlaşdırmada Birincilik əldə etdi. Onun qurduğu "Göksu Parkı" və "Peyzaj Mogan Parkı" 54 fərqli ölkədən 170 nümayəndə arasında Ətraf, Qoruma və Davamlı İnkişaf nominasiyası üzrə ikinci yeri qazanmışdır.
23 oktyabr 2017-ci ildə "Twitter"də istefa verəcəyini açıqladı. 28 oktyabr 2017-ci ildə Rəcəb Tayyib Ərdoğanın istəyi ilə Ankara Böyükşəhər Bələdiyyəsindən istefa etdi.
Ailəsi
Melih Gökçək 1975-ci ildə əslən Düzcə Akçakocadan olan 20 oktyabr 1954-cü ildə anadan olan Nevin Gökçək ilə ailə həyatı qurdu. Qazi Universitetini riyaziyyat müəllimi olaraq bitirən və 27 il müəllimlik etdikdən sonra təqaüdə çıxan Nevin Gökçək ilə evliliyindən Melih bəyin iki övladı var.
Böyük oğlu 4 noyabr 1976-cı ildə anadan olan, 2013–2015-ci illər arasında "Ankaraspor"da peşəkar futbol oynayan Əhməd Gökçək, "Osmanlısporun prezidentidir. Kiçik oğlu 12 oktyabr 1983-cü ildə Ankarada anadan olan Osman Gökçek, Bəyaz TV-yə rəhbərlik edir. TED Ankara Kollecində ibtidai və orta məktəbdə oxuyan Osman Gökçək, orta təhsilini Samanyolu Kollecində alıb. O, Universitet təhsilini Başkent Universitetinin Beynəlxalq Ticarət Bölməsində tamamlayıb.
Elcan Cəlilov
Elcan Famil oğlu Cəlilov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Elcan Cəlilov 1996-ci il fevralın 26-da Tovuz rayonunda anadan olub. 2003-2014-cü illərdə A. Puşkin adına Tovuz şəhər tam orta məktəbində təhsil alıb. Subay idi.
Hərbi xidməti
Elcan Cəlilov 2014–2015-ci illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub.
İkinci Qarabağ müharibəsində iştirakı
Azərbaycan Silahlı Qüvvələrinin əsgəri olan Elcan Cəlilov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Xocavəndin azadlığı uğrunda gedən döyüşlərdə könüllü olaraq savaşıb. Elcan Cəlilov noyabrın 7-də Xocavənd döyüşləri zamanı şəhid olub. Tovuz rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Elcan Cəlilov ölümündən sonra "Vətən uğrunda" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Elcan Cəlilov ölümündən sonra "Xocavəndin azad olunmasına görə" medalı ilə təltif edildi.
Siyavuş Mustafayev
Siyavuş Firudin oğlu Mustafayev — Azərbaycan dövlət xadimi. O, 1992-ci ildə Naxçıvan Muxtar Respublikasının Daxili İşlər naziri təyin edilmiş, lakin bu təyinat Naxçıvan Ali Məclisi tərəfindən təsdiqlənməmişdir. Bundan sonra Mustafayev Daxili İşlər Nazirliyi və Naxçıvan Xalq Cəbhəsinin dəstəyi ilə Naxçıvanda çevrilişə cəhd etmiş, uğursuz olmuşdur. O, 1993-cü ildə Naxçıvan Daxili İşlər nazirinin müavini təyin edilmişdir. Mustafayev həmin il həbs edilmiş, lakin 2001-ci ildə əfv edilmişdir. O, 2020-ci ildə orduya dəstək yürüşündəki iştirakına görə həbs edilmişdir.
Erkən illəri
Siyavuş Firudin oğlu Mustafayev 1968-ci ildə Azərbaycan SSR-nin bir hissəsi olan Naxçıvan MSSR Babək rayonunun Qaraxanbəyli kəndində anadan olmuşdur. O, Azərbaycan Bədən Tərbiyəsi İnstitutundan məzun olmuşdur. Mustafayev Milli Azadlıq Hərəkatı dövründə Azərbaycan Xalq Cəbhəsinə üzv olmuşdur. Müstəqillik dövründə o, Naxçıvan Muxtar Respublikası Bədən Tərbiyəsi və İdman Komitəsinin sədri olmuşdur.
Çevriliş cəhdi
17 avqust 1992-ci ildə daxili işlər naziri İsgəndər Həmidov Siyavuş Mustafayevi Naxçıvan Muxtar Respublikasının (Naxçıvan MR) Daxili İşlər Nazirliyi (DİN) başçısı təyin etmiş, 24 avqustda Naxçıvan DİN-in 1,500 əməkdaşı ümumi yığıncaqda Mustafayevin təyinatının əleyhinə müraciət qəbul edilmiş və qəbul edilən tələblər Bakıdakı mərkəzi hökumətə göndərilmişdir. Naxçıvan Ali Məclisinin 17 sentyabrda keçirilən sessiyasında Əsgər Ələkbərov daxili işlər naziri seçilmiş, Bakıdan gələn təyinat təsdiqlənməmişdir.
24 oktyabrda Daxili Qoşunlara bağlı hərbi desant Naxçıvana göndərilmişdir. Aralarından 100 nəfəri Naxçıvan Xalq Cəbhəsinin Ordubad rayonundan olan üzvlərindən təşkil olunmuş 300 nəfərlik qüvvələrə zirehli vasitələrlə, saat 16:00 radələrində Naxçıvan MR DİN-in binasına daxil olmuşdur. Silah dəstəyə Siyavuş Mustafayev və başqa cəbhəçilər rəhbərlik edirdi. Əlavə olaraq, basqınçılar arasında Azərbaycan Milli Ordusunun Naxçıvandakı hərbi hissəsinin hərbi qulluqçuları da var idi. Buna baxmayaraq, çevriliş cəhdi uğursuz olmuş və basqınçılar mövqelərini tərk etmişdir.